《咏雪三首效西昆体 其三 三嘲雪》
明代·邓云霄

轻薄霏霏远趁人，敢同青帝斗芳春。王恭鹤氅虽鸣玉，郑綮溪芳已作尘。

似絮岂曾窥柳眼，输香空自笑花神。漫誇九陌铺银界，何事袁安彻底贫。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。